Hunt se werk was aanvanklik nie suksesvol gewees nie en is aangeval in die pers vanweë die beweerde afstootlikheid daarvan. Hy het egter vroeër bekendheid en aansien verwerf vir sy intens-naturalistiese tonele van moderne landelike en stedelike lewe, soos byvoorbeeld sy The Hireling Shepherd en The Awakening Conscience. Dit was egter vir sy godsdienstige skilderye dat hy bekendheid verwerf het, aanvanklik The Light of the World (1851–1853), wat nou gehuisves word in die kapel by Keble-kollege, Oxford, Engeland. (‘n Latere weergawe (1900) is regoor die wêreld uitgestal, en word nou gehuisves in St Paul's Cathedral, Londen, Engeland.)
Hunt het in 1905 ‘n outobiografie gepubliseer. Baie van sy latere skryfwerk kan beskryf word as pogings om die interpretasie van sy werk te beheer. Hy het aan die einde van sy lewe in Sonning-on-Thames gewoon.
Reg oorkant die Mar Elias Klooster is ‘n steenbank wat opgerig is deur die skilder se vrou. Hy het sommige van sy grootste werke daar geskilder. Die bank bevat Bybelse verse in Hebreeus, Grieks, Arabies en Engels.